আমাদের দেশে এক অদ্ভুত সিস্টেম চালু আছে। যে যতো বেশী দুই নাম্বারি করে সমাজে প্রতিষ্ঠা পায় তার গলার জোর ততো বেশি। কেউ অন্যের কোম্পানিতে চাকরি করতো সেই ভদ্রলোক হঠাত করে নিজেই কোম্পানী খুলে বসলেন এবং তিনিই সমাজে সর্বেসর্বা হয়ে উঠার প্রতিযোগিতায় ঝাঁপিয়ে পড়লেন। আবার স্বাধীনতা যুদ্ধের সময় রাজাকারি করলেন, মানুষের সম্পদ লুন্ঠনে সহায়তা করলেন, মানুষ হত্যা করলেন, নারী ধর্ষনে বাংলার মা বোনকে পাকিস্তানী জানোয়ারদের হাতে তুলে দিলেন কিছুকাল পরে ধর্মের লেবাস গায়ে চাপিয়ে হয়ে গেলেন আলেম মাওলানা। এইসব লোকেরা প্রতিষ্ঠানের নামকরণে বা জীবিকা অর্জনে ধর্মীয় অনুভুতি কাজে লাগানোর ব্যাপারে থাকেন অনেক সক্রিয়।